سون دؤورده توریزمین اینکیشاف ائتدیریلمه‌سی ایستیقامتینده مهم آددیم‌لار آتان اؤزبکیستاندا خاریجی وطنداش‌لار موقتی قالدیق‌لاری یئرده قئیدیاتین‌دان کئچمک‌دن آزاد اولوندولار.
مارس آییندا آرا‌لاریندا تورکیه‌نین ده اولدوغو بیر چوخ اؤلکه‌یه سربست ویزا رژیمی تطبیق ائدن اؤزبکیستان توریزمی جانلاندیرماغا یؤنلمیش یئنی بیر آددیم دا آتدی.
خاریجی وطنداش لارین موقتی قالدیق‌لاری یئرده قئیدیاتا دوشمه ضرورتی آرا‌دان قالدیریلدی.
موضوع ایله باغلی وئریلن امرده ایندیدک خاریجی‌لره عایید اولان "موقتی قئیدیات مجبوریتی" ائو صاحبی، دعوت ائدن طرف، و یا توریزم شیرکتی‌نین اوزرینه دوشدو.
اولدوق‌لاری هر بیر بؤلگه‌ده اوچ گون‌دن آز قالان خاریجی لرین ایسه موقتی قئیدیات‌دان کئچمه‌لرینه احتیاج قالمایا‌جاق.
سربست سیاحت ائدن، آرابا، و یا چادیر دوشرگه‌لرینده گئجه‌له‌ین خاریجی لر اوچ گون عرضینده اینترنت واسطه‌سیله مراجعت ائده‌رک، اولا‌جاق‌لاری یئرلر حاقیندا اؤزبکیستانین موافیق اورقان‌لارینا معلومات وئره‌جک‌لر.
بون‌دان باشقا، خاریجی وطنداش‌لارین بیر آی عرضینده موقتی یاشاییش ایجازه‌سی اوچون دؤولته 20 دو‌لار مبلغین‌دکی اؤدنیش حاقی دا لغو اولوندو.
